Jeg har tidligere skrevet dette under min kærestes profil, men da jeg ikke, som telenor ellers havde lovet, har modtaget noget brev lægger jeg det nu op som min egen.

Jeg har nu haft telenor i lidt over tre måneder og er mildt sagt ikke tilfreds og føler mig snydt!

Da jeg indledningsvist oprettede mit abonnement var der ingen problemer og sælgeren var meget sød. Han oprettede min PBS og alt var "fryd og gammen". 280 om måneden kostede abonnementet så jeg tænkte jeg havde fået et billigt abonnement.

Allerede ved første regning var det første problem. For det første havde sælgeren sagt at aftalen var tilmeldt PBS, så jeg skulle ikke tænke på at betale regninger. For det andet havde jeg bedt om ikke at få tilsendt regningen pr. papir - det gjorde Telenor heller ikke. Alt kørte upåklageligt, men så i starten af 2 måned fik jeg en rykker fra telenor om at jeg ikke havde betalt min regning for den første måned.
Jeg ringede til Telenor og spurgte hvordan det kunne være. Jeg kom i kontakt med en, i øvrigt, høflig medarbejder, der forklarede mig at telenor havde haft problemer med deres PBS men at det var gået i orden nu og hun ville gen-tilmelde mig PBS. Jeg spurgte hende så til rykkergebyret, og hun sagde at det skulle jeg selvfølgelig ikke betale for eftersom det var deres fejl.

Nogle dage efter dette bliver min telefon lukket. Jeg ringer telenor og spørger endnu engang hvorfor de nu har lukket min telefon. Jeg får at vide de ikke har modtaget min betaling, og forklarer dem ovenstående afsnit. De siger at jeg selv skal indbetale det skyldige beløb (385,34). Jeg spørger til rykker og nu også genåbningsgebyr, og de siger jeg selvfølgelig ikke skal betale. God kundeservice tænker jeg (?).

Herefter modtager jeg MIN TREDJE rykker.

Næste regning var der dog kommet ENDNU et rykkergebyr på 100,- PLUS et "gen-åbningsgebyr" på 200,-. Altså "skylder" jeg nu telenor 400 udover mit abonnement - med regning osv. 1060,-. Jeg ringer igen. Samme forklaring. Skal igen betale regningen og så vil rykkergebyrer og genåbningsgebyr blive fratrukket min næste regner.

Indtil videre er der INTET sket!

Jeg har nu siddet og forsøgt at skabe klarhed over hvor mange penge jeg har smidt i telenor og hvor mange gange jeg har fået lovning på at jeg ikke skulle betale gebyrer og at PBS-farcen var deres fejl. Det er MEGET uoverskueligt (så meget at vi skulle to til at gøre det!) og jeg kan se at jeg har betalt penge for at de har sendt rykkere som skulle sendes på baggrund af deres fejl. 49,- pr rykker og har modtaget op til flere og taget kontakt til dem efterfølgende - hver gang. Endvidere kan jeg se at de, på trods af at min regninger IKKE bliver sendt med post, har pålagt et gebyr på 39,- allerede for den første regning - som jeg som sagt ikke har modtaget jævnfør starten af denne anmeldelse.

Overordnet ser mit regnestykke sådan her ud for lidt over 3 måneder i Telenor:
Jeg skulle have betalt:
280,- pr måned i nu 3 måneder =
Forbrug ud over dette ca. = 333
I alt = 1173
Jeg har nu i alt indbetalt 2015,-!
Forskel: 842!

Jeg har helt ærligt mistet overblikket over hvor mange gebyrer der bliver pålagt den næste regning og vil klart fraråde alle Telenor! Deres kundeservice siger et - men gør intet og du står som forbruger med håret i postkassen. Du bliver lovet du ikke skal betale for deres fejl, men bliver til stadighed opkrævet på næste regning. ØV!